CELEX: 32012D0191
Language: et
Date: 2012-04-10 00:00:00
Title: 2012/191/EL: Komisjoni rakendusotsus, 10. aprill 2012 , millega lubatakse liikmesriikidel pikendada uute toimeainete amisulbroomi, kloorantraniliprooli, meptüüldinokapi, pinoksadeeni, hõbetiosulfaadi ja tembotriooni ajutisi kasutuslube (teatavaks tehtud numbri C(2012) 2259 all)  EMPs kohaldatav tekst

12.4.2012   
            
            
               ET
            
            
               Euroopa Liidu Teataja
            
            
               L 102/15
            
         KOMISJONI RAKENDUSOTSUS,
   10. aprill 2012,
   millega lubatakse liikmesriikidel pikendada uute toimeainete amisulbroomi, kloorantraniliprooli, meptüüldinokapi, pinoksadeeni, hõbetiosulfaadi ja tembotriooni ajutisi kasutuslube
   (teatavaks tehtud numbri C(2012) 2259 all)
   (EMPs kohaldatav tekst)
   (2012/191/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 8 lõike 1 neljandat lõiku,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (2) eriti selle artikli 80 lõike 1 punkti a,
   ning arvestades järgmist:
   
               (1)
            
            
               Määruse (EÜ) nr 1107/2009 artikli 80 lõike 1 punkti a kohaselt kohaldatakse jätkuvalt direktiivi 91/414/EMÜ nende toimeainete suhtes, mille kohta on direktiivi 91/414/EMÜ artikli 6 lõike 3 kohaselt vastu võetud otsus enne 14. juunit 2011.
            
         
               (2)
            
            
               2006. aasta märtsis sai Ühendkuningriik direktiivi 91/414/EMÜ artikli 6 lõike 2 kohase taotluse äriühingult Nissan Chemical Europe SARL toimeaine amisulbroomi kandmiseks direktiivi 91/414/EMÜ I lisasse. Komisjoni otsusega 2007/669/EÜ (3) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (3)
            
            
               2007. aasta veebruaris sai Iirimaa direktiivi 91/414/EMÜ artikli 6 lõike 2 kohase taotluse äriühingult DuPont International Operations SARL toimeaine kloorantraniliprooli kandmiseks direktiivi 91/414/EMÜ I lisasse. Komisjoni otsusega 2007/560/EÜ (4) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (4)
            
            
               2005. aasta augustis sai Ühendkuningriik direktiivi 91/414/EMÜ artikli 6 lõike 2 kohase taotluse äriühingult Dow Agrosciences toimeaine meptüüldinokapi kandmiseks direktiivi 91/414/EMÜ I lisasse. Komisjoni otsusega 2006/589/EÜ (5) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (5)
            
            
               2004. aasta märtsis sai Ühendkuningriik direktiivi 91/414/EMÜ artikli 6 lõike 2 kohase taotluse äriühingult Syngenta Ltd toimeaine pinoksadeeni kandmiseks direktiivi 91/414/EMÜ I lisasse. Komisjoni otsusega 2005/459/EÜ (6) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (6)
            
            
               2003. aasta jaanuaris said Madalmaad direktiivi 91/414/EMÜ artikli 6 lõike 2 kohase taotluse äriühingult Enhold B.V. toimeaine hõbetiosulfaadi kandmiseks direktiivi 91/414/EMÜ I lisasse. Komisjoni otsusega 2003/850/EÜ (7) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (7)
            
            
               2005. aasta novembris sai Austria direktiivi 91/414/EMÜ artikli 6 lõike 2 kohase taotluse äriühingult Bayer CropScience AG toimeaine tembotriooni kandmiseks direktiivi 91/414/EMÜ I lisasse. Komisjoni otsusega 2006/586/EÜ (8) kinnitati, et toimik on täielik ja seda võib käsitada põhimõtteliselt vastavana kõnealuse direktiivi II ja III lisas esitatud andme- ja teabealastele nõuetele.
            
         
               (8)
            
            
               Toimikute täielikkuse kinnitamine oli vajalik selleks, et võimaldada nende detailset uurimist ja luua liikmesriikidele võimalus anda nimetatud toimeaineid sisaldavate taimekaitsevahendite jaoks esialgsed load kuni kolmeks aastaks, järgides direktiivi 91/414/EMÜ artikli 8 lõikes 1 sätestatud tingimusi, eelkõige neid tingimusi, mis on seotud toimeainete ja taimekaitsevahendite detailse hindamisega nimetatud direktiivis sätestatud nõuete kohaselt.
            
         
               (9)
            
            
               Nende toimeainete mõju inimeste tervisele ja keskkonnale on taotlejate kavandatud kasutusviiside puhul hinnatud vastavalt direktiivi 91/414/EMÜ artikli 6 lõigetele 2 ja 4. Referentliikmesriigid esitasid komisjonile hindamisaruannete projektid 15. juulil 2008 (amisulbroom), 11. veebruaril 2009 (kloorantraniliprool), 25. oktoobril 2006 (meptüüldinokap), 30. novembril 2005 (pinoksadeen), 9. novembril 2005 (hõbetiosulfaat) ja 2. veebruaril 2007 (tembotrioon).
            
         
               (10)
            
            
               Pärast seda, kui referentliikmesriigid olid esitanud hindamisaruande projektid, leiti, et taotlejatelt on vaja nõuda täiendavat teavet, millega referentliikmesriigid peavad tutvuma ja mille kohta nad peavad oma hinnangu esitama. Seetõttu toimikute läbivaatamine alles kestab ja hindamist ei ole võimalik direktiiviga 91/414/EMÜ (mida tuleb amisulbroomi, kloorantraniliprooli, meptüüldinokapi ja pinoksadeeni puhul käsitleda koostoimes komisjoni otsusega 2010/353/EL (9) ning hõbetiosulfaadi ja tembotriooni puhul koostoimes komisjoni otsusega 2010/149/EL) (10) ettenähtud aja jooksul lõpetada.
            
         
               (11)
            
            
               Kuna senise hindamise käigus ei ole leitud otsest põhjust muretsemiseks, tuleks liikmesriikidele anda võimalus pikendada kõnealuseid toimeaineid sisaldavate taimekaitsevahendite jaoks antud ajutisi kasutuslube 24 kuu võrra vastavalt direktiivi 91/414/EMÜ artiklile 8, et toimikute läbivaatamine saaks jätkuda. Eeldatavalt peaks hindamis- ja otsustamisprotsess seoses amisulbroomi, kloorantraniliprooli, meptüüldinokapi, pinoksadeeni, hõbetiosulfaadi ja tembotriooni võimaliku heakskiitmisega määruse (EÜ) nr 1107/2009 artikli 13 lõike 2 kohaselt jõudma lõpule 24 kuu jooksul.
            
         
               (12)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriigid võivad pikendada amisulbroomi, kloorantraniliprooli, meptüüldinokappi, pinoksadeeni, hõbetiosulfaati või tembotriooni sisaldavate taimekaitsevahendite jaoks antud ajutisi kasutuslube kuni 31. maini 2014.
   Artikkel 2
   Käesolev otsus kaotab kehtivuse 31. mail 2014.
   Artikkel 3
   Käesolev otsus on adresseeritud liikmesriikidele.
   
      Brüssel, 10. aprill 2012
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 230, 19.8.1991, lk 1.
   
      (2)  ELT L 309, 24.11.2009, lk 1.
   
      (3)  ELT L 274, 18.10.2007, lk 15.
   
      (4)  ELT L 213, 15.8.2007, lk 29.
   
      (5)  ELT L 240, 2.9.2006, lk 9.
   
      (6)  ELT L 160, 23.6.2005, lk 32.
   
      (7)  ELT L 322, 9.12.2003, lk 28.
   
      (8)  ELT L 236, 31.8.2006, lk 31.
   
      (9)  ELT L 160, 26.6.2010, lk 26.
   
      (10)  ELT L 60, 10.3.2010, lk 24.